CELEX: 62012CN0154
Language: fi
Date: 2012-03-29 00:00:00
Title: Asia C-154/12: Ennakkoratkaisupyyntö, jonka Tribunal de première instance de Bruxelles (Belgia) on esittänyt 29.3.2012 — Isera & Scaldis Sugar SA, Philippe Bedoret and Co SPRL, Jean Rigot ja Mathieu Vrancken v. Bureau d'intervention et de restitution belge (BIRB)

16.6.2012   
            
            
               FI
            
            
               Euroopan unionin virallinen lehti
            
            
               C 174/18
            
         Ennakkoratkaisupyyntö, jonka Tribunal de première instance de Bruxelles (Belgia) on esittänyt 29.3.2012 — Isera & Scaldis Sugar SA, Philippe Bedoret and Co SPRL, Jean Rigot ja Mathieu Vrancken v. Bureau d'intervention et de restitution belge (BIRB)
   (Asia C-154/12)
   2012/C 174/27
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal de première instance de Bruxelles
   
      Pääasian asianosaiset
   
   
      Kantajat: Isera & Scaldis Sugar SA, Philippe Bedoret and Co SPRL, Jean Rigot ja Mathieu Vrancken
   
      Vastaaja: Bureau d'intervention et de restitution belge (BIRB)
   
      Ennakkoratkaisukysymys
   
   Onko sokerialan yhteisestä markkinajärjestelystä 20.2.2006 annetun neuvoston asetuksen (EY) 318/2006 (1) 16 artikla, josta on tullut maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22.10.2007 annetun neuvoston asetuksen (EY) 1234/2007 (2) 51 artikla, jossa säädetään sokerijuurikasalan tuotantomaksusta, joka on 12 euroa tonnilta kiintiösokeria, pätemätön
   
               —
            
            
               siltä osin kuin lainsäätäjä käyttää tämän säännöksen käyttöön ottamisen oikeudellisena perustana EY:n perustamissopimuksen 37 artiklan 2 kohdan kolmatta alakohtaa, josta on tullut SEUT 43 artiklan 2 kohta;
            
         
               —
            
            
               siltä osin kuin lainsäätäjä, joka perustelee tuotantomaksun sokerin yhteisestä markkinajärjestelystä aiheutuvien kustannusten rahoittamisella, vaikka todellisuudessa tuotantomaksulla rahoitetaan suoria tukia ja/tai pyritään välttämään vuoden 2006 sokeriuudistuksen talousarviovaikutukset, ei esitä selkeästi ja yksiselitteisesti SEUT 296 artiklassa (aiempi EY:n perustamissopimuksen 253 artikla) edellytettyjä perusteluja tuotantomaksujen käyttöön ottamiselle;
            
         
               —
            
            
               siltä osin kuin tuotantomaksua on pidettävä syrjivänä yhtäältä sokeriruo’on viljelyä jatkavien viljelijöiden ja sokeriruo’on viljelyn lopettaneiden viljelijöiden välillä sekä toisaalta sokeriruokoalan ja kaikkien muiden maatalousalojen tai muiden alojen välillä, koska sokeriruokoala on ainoa ala, johon on kohdistettu tällainen EU:n yleiseen talousarvioon otettu tuotantomaksu;
            
         
               —
            
            
               siltä osin kuin tuotantomaksun on katsottava loukkaavan suhteellisuusperiaatetta, koska maksu ei ole asianmukainen eikä tarpeellinen sokerialan yhteisestä markkinajärjestelystä aiheutuvien kustannusten rahoittamisen kannalta eikä oikeassa suhteessa sokerialan yhteisestä markkinajärjestelystä aiheutuviin todellisiin kustannuksiin tai kustannusnäkymiin?
            
         
      (1)  EUVL L 58, s. 1.
   
      (2)  EUVL L 299, s. 1.